Във връзка с постъпило в РИОСВ-Пловдив уведомление за инвестиционно предложение (ИП) с вх. № ОВОС-954/03.04.2026г. и вх. № ОВОС-1З91/27.05.2026г. и допълнителна информация с вх. № ОВОС-954-7/12.06.2026г. и с вх. № ОВОС-1391-2/06.07.2026г. за: „База за спортни и рекреационни дейности и краткотраен отдих” и „Обществено - обслужващи дейности”, в ПИ 03620.85.46, с. Белозем, община Раковски, област Пловдив, с възложители: Т. Пачова и В. Пачов, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)
       
      Предвид това, че инвестиционното предложение следва да се разглежда в неговата цялост, то следва двете ИП да се обединят и да се процедират заедно по реда на Закона за опазване на околната среда и Закона за биологичното разнообразие: „База за спортни и рекреационни дейности и краткотраен отдих” и „Обществено - обслужващи дейности”, в ПИ 03620.85.46, с. Белозем, община Раковски, област Пловдив.
    Инвестиционното предложение предвижда промяна на предназначението на ПИ с идентификатор 03620.85.46, с площ: 33548 кв.м, с. Белозем, местност „Джатов мост“, общ. Раковски, обл. Пловдив с ТПТ: Земеделска и с НТП: Изоставена нива и образуване на:
-	 УПИ 85.76, с площ: 19914 кв.м за: „База за спортни и рекреационни дейности и  краткотраен отдих«, като се предвижда изграждането на масивна сграда с площ около 400 кв.м - ваканционна за лично ползване и три отделни бунгала с площ около 40 кв.м. Предвижда се сградата да бъде едноетажна с просторна дневна с обща трапезария и кухненски бокс, четири броя спални помещения и три общи санитарни възела, обслужващи помещения — склад и килер. Бунгалата ще бъдат от дървена конструкция. 
-	 УПИ 85.48, с площ: 10000 кв.м за: „Обществено - обслужващи дейности", като се предвижда изграждане на сграда за търговия на пакетирани храни и други промишлени стоки от площ от около 1000 кв,м. Сградата ще бъде едноетажна, изпълнена със стоманобетонова основа със сглобяема стоманена конструкция. 
       За имота е предвидено водопроводно отклонение за присъединяването му към водопроводната мрежа на ВиК ЕООД гр. Пловдив. Отпадъчните води ще се отвеждат във водоплътна изгребна яма.
      
 Така заявено инвестиционно предложение попада в обхвата на т. 12, буква „е“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

ІІ. Относно приложимата процедура по реда на чл. 31 от Закона за биологичното разнообразие (ЗБР)

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002081 „Марица-Първомай” за опазване на дивите птици, обявена със Заповед №РД-909/11.12.2008 (ДВ бр.1З/2009г.) на Министъра на околната среда и водите.
Копие на писмото е изпратено до Община Раковски, Кметство с. Белозем и БД ИБР

